Ma skuldig bevind ná baba op snelweg stapArgieffoto ŉ Tienervrou wie se kind in April op die N1-snelweg geloop het, is Donderdag skuldig bevind aan poging tot moord en kinderverwaarlosing. “Die vrou word op 16 September gevonnis,” het Busaphi Nxumalo, woordvoerder van die Gautengse verkeerspolisie, in ŉ verklaring gesê. Sy het Donderdag in die landdroshof in Vereeniging verskyn. Die 19-jarige vrou is op 5 April in hegtenis geneem, twee dae nadat haar 16 maande oue baba ŉ noue ontkoming met ŉ vragmotor gehad het terwyl hy op die N1-snelweg naby die Grasmere-afrit gestap het. Die vrou het skuldig gepleit op al twee aanklagte en is vroeër vrygelaat op borgtog van R500. Die lot van die kind is nie bekend gemaak nie. Nxumalo het in April bevestig die kind is in ‘n plek van veiligheid. Lees ook: Baba loop op N1: Ma aangekla van poging tot moord Ma verskyn in hof oor baba op snelweg Ma vas oor baba op snelweg Baba loop op N1-snelweg